16. Mart /Kulli Jaagu poeg Mart, Kulli Mart, Möldri Mart, Jaagu Mart, Kulli Jako p. Mart, Jago Mart/, isa Jaak - vt. nr. 32, ema Kai - vt. nr. 33, sündis enne 11.10.1724 Koila külas Koila mõisapiirkonnas. Ristiti 11.10.1724. Abiellumise ajal elas Kaaveres, esimeste laste sündimise ajal oli elukohaks Mäiste küla Salla mõisapiirkonnas, viies laps sündis 1757 Suure-Tammiku külas Tammiku mõisapiirkonnas nagu ka järgmised lapsed. 1782. a. revisjoni ajal elas Kadikülas Salla mõisapiirkonnas ja oli peremees (arvatavasti Parra veski), pidas nähtavasti möldri ametit. Suri 74-aastaselt enne 14.10.1798 Kadikülas Salla mõisapiirkonnas ja maeti 14.10.1798. Surmapõhjus - jõuetus /Entkräftung/.